Document ID: 32006R0634

UREDBA KOMISIJE (ES) št. 634/2006
z dne 25. aprila 2006
o določitvi tržnega standarda za glavnato zelje in spremembi Uredbe (EGS) št. 1591/87
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1), in zlasti člena 2(2) Uredbe,
ob upoštevanju naslednjega:
(1)
Zelje je med proizvodi iz Priloge I k Uredbi (ES) št. 2200/96, za katere je treba sprejeti standarde. Uredba Komisije (EGS) št. 1591/87 z dne 5. junija 1987 o standardih kakovosti za zelje, brstični ohrovt, gomoljno zeleno in špinačo (2) je bila večkrat spremenjena. Zaradi jasnosti morajo biti pravila za glavnato zelje ločena od tistih za ostale proizvode iz Uredbe (EGS) št. 1591/87 in določena v ločeni uredbi.
(2)
V ta namen in zaradi ohranjanja preglednosti na svetovnem trgu je treba upoštevati standard UN/ECE FFV-09 o nadzoru trženja in kakovosti glavnatega zelja, ki ga priporoča Delovna skupina za standarde kakovosti v kmetijstvu v okviru Ekonomske komisije OZN za Evropo (UN/ECE).
(3)
Enote pakiranja, ki vsebujejo mešane tipe glavnatega zelja, postajajo na trgu pogostejše. Določbe, ki se nanašajo na označevanje takih enot pakiranja, morajo biti zato natančno opredeljene.
(4)
Z uporabo novih standardov je treba s trga odstraniti proizvode nezadovoljive kakovosti, uskladiti proizvodnjo z zahtevami porabnikov in pospeševati trgovino na podlagi poštene konkurence ter tako izboljšati donosnost.
(5)
Ti standardi se uporabljajo na vseh stopnjah trženja. Prevoz na dolge razdalje, skladiščenje za določen čas in različni postopki obdelave proizvodov lahko povzročijo poslabšanje zaradi bioloških procesov v proizvodih ali njihove pokvarljivosti. To poslabšanje je treba upoštevati pri uporabi standarda na stopnjah trženja po odpošiljanju.
(6)
Uredbo (EGS) št. 1591/87 je zato treba ustrezno spremeniti.
(7)
Ukrepi iz te uredbe so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
1. Standard trženja za glavnato zelje z oznako KN 0704 90 je tak, kot se določi v Prilogi.
2. Standard se uporablja na vseh stopnjah trženja pod pogoji, določenimi v Uredbi (ES) št. 2200/96.
Vendar je mogoče, da v stopnjah po odpošiljanju proizvodi glede na zahteve standarda izkazujejo:
(a)
rahlo zmanjšano svežost in čvrstost;
(b)
rahlo poslabšanje zaradi bioloških procesov in naravne nagnjenosti k pokvarljivosti.
Člen 2
Uredba (EGS) št. 1591/87 se spremeni:
1.
Naslov se zamenja z:
2.
V odstavku 1 člena 1 se prva alinea črta.
3.
Priloga I se črta.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. aprila 2006

Labels: 3
17